CELEX: 62014CN0340
Language: hr
Date: 2014-07-14 00:00:00
Title: Predmet C-340/14: Zahtjev za prethodnu odluku koji je 14. srpnja 2014. uputio Raad van State (Nizozemska) – R.L. Trijber, poslujući pod tvrtkom Amstelboats protiv College van Burgemeester en Wethouders van Amsterdam

29.9.2014   
            
            
               HR
            
            
               Službeni list Europske unije
            
            
               C 339/8
            
         Zahtjev za prethodnu odluku koji je 14. srpnja 2014. uputio Raad van State (Nizozemska) – R.L. Trijber, poslujući pod tvrtkom Amstelboats protiv College van Burgemeester en Wethouders van Amsterdam
   (Predmet C-340/14)
   2014/C 339/09
   Jezik postupka: nizozemski
   
      Sud koji je uputio zahtjev
   
   Raad van State
   
      Stranke glavnog postupka
   
   
      Žalitelj: R.L. Trijber, poslujući pod tvrtkom Amstelboats
   
      Druga stranka u postupku: College van Burgemeester en Wethouders van Amsterdam
   
      Prethodna pitanja
   
   
               1.
            
            
               Je li prijevoz putnika u otvorenoj brodici unutarnjim plovnim putevima Amsterdama, kojemu je svrha obilazak i najam za posebne prilike u zamjenu za naknadu, kao što je to slučaj u ovom postupku, usluga na koju se primjenjuju odredbe Direktive 2006/123/EZ Europskog parlamenta i Vijeća od 12. prosinca 2006. o uslugama na unutarnjem tržištu (SL L 376, str. 36.) (SL, posebno izdanje na hrvatskom jeziku, poglavlje 13., svezak 47., str. 160.), uzimajući u obzir iznimku navedenu u članku 2. stavku 2. točki (d) te direktive u vezi s uslugama na području prijevoza?
            
         
               2.
            
            
               Ako je odgovor na prvo pitanje potvrdan, primjenjuje li se Poglavlje III. Direktive 2006/123 na isključivo interne situacije ili se na pitanje ocjene je li to poglavlje primjenjivo primjenjuje sudska praksa Suda o odredbama Ugovora o slobodi poslovnog nastana i slobodnom kretanju usluga u isključivo internim situacijama?
            
         
               3.
            
            
               Ako je odgovor na drugo pitanje da se sudska praksa Suda o odredbama Ugovora o slobodi poslovnog nastana i slobodnom kretanju usluga u isključivo internim situacijama primjenjuje na ocjenu je li Poglavlje III. Direktive 2006/123 primjenjivo,
               
                           a)
                        
                        
                           trebaju li nacionalni sudovi primijeniti odredbe Poglavlja III. Direktive 2006/123 u situaciji kao što je ona u ovom postupku, u kojoj se pružatelj usluga nije nastanio na prekograničnom temelju i ne pruža prekogranične usluge, ali se svejedno poziva na te odredbe?
                        
                     
                           b)
                        
                        
                           je li za odgovor na to pitanje relevantno da će se te usluge vjerojatno većinom pružati stanovnicima Nizozemske?
                        
                     
                           c)
                        
                        
                           je li za odgovor na to pitanje potrebno utvrditi jesu li poduzeća nastanjena u drugim državama članicama pokazala ili će pokazati istinski interes da pružaju takve ili slične usluge?
                        
                     
         
               4.
            
            
               Slijedi li iz članka 11. stavka 1. točke (b) Direktive 2006/123 da, ako je broj dozvola ograničen važnim razlogom u općem interesu, trajanje valjanosti dozvole također mora biti ograničeno, također uzimajući u obzir cilj te direktive da se osigura slobodan pristup tržištu usluga, ili je to pitanje u diskreciji nadležnog tijela države članice?